પ્રાપ્ત માહિતી અનુસાર, એનજીઓ 'જય હો ફાઉન્ડેશન' દ્વારા ઋષિ કપૂર વિરુદ્ધ સાયબર પોલીસ મથકમાં એક પત્ર મોકલવામાં આવ્યો હતો. આ પત્રમાં ફરિયાદ કરવામાં આવી હતી કે, એક અભિનેતાએ પોતાના ટ્વીટર એકાઉન્ટ પર 'પોર્નોગ્રાફિક મટિરિયલ' પોસ્ટ કર્યું છે, આથી તેમની વિરુદ્ધ POSCO(પ્રોટેક્શન ઑફ ચિલ્ડ્રન ફ્રૉમ સેક્સ્યુઅલ ઑફેન્સ) એક્ટ તથા આઇટી(ઇન્ફોર્મેશન ટેક્નોલૉજી) એક્ટની ધારા હેઠળ કેસ દાખલ કરવામાં આવે. આ પત્ર બાદ પોલીસ દ્વારા ઋષિ કપૂર વિરુદ્ધ કેસ દાખલ કરવામાં આવ્યો છે.